Убиство Џорџа Флојда
Дана 25. маја 2020. године у Минеаполису, у Минесоти, Џорџ Флојд, четрдесетшестогодишњи Афроамериканац, умро је услед хапшења. Пошто је ухапшен, Флојд је са лисицама на рукама лежао лицем окренутим надоле на градској улици када је полицајац Дерек Шовин са својим коленом приклештио његов врат са десне стране и држао га у том полужају укупно 8 минута и 46 секунди, током којих је Флојд 2 минута и 53 секунде био у несвести. Полицајци Ту Тао, Александар Куенг и Томас K. Лејн учествовали су у Флојдовом хапшењу; Куенг је држао Флојда за леђа, Лејн му је држао ноге, а Тао је посматрао и спречавао интервенцију оближњег посматрача. Изведене су две обдукције над Флојдом које су установиле да је Флојдова смрт изазвана хомицидом. Патолог из Хенепина закључио је да је Флојд преминуо од кардиогеног шока док је на његовом врату била вршена својеврсна компресија. Независна приватна аутопсија, коју је наручила Флојдова породица, утврдила је да је узрок Флојдове смрти асфиксија, пошто компресија врата ограничава доток крви и кисеоника у мозак, док компресија предела леђа ограничава дисање.